Diari Oficial de la Generalitat Valenciana


Sumari del DOGV 5160, del 22-12-2005 (2005/14140)

DECRET 197/2005, de 16 de desembre, del Consell de la Generalitat, pel qual es crea un col·legi públic d'Educació Primària a Crevillent, per desglossament del Col·legi Públic d'Educació Infantil i Primària Nuestra Señora de la Esperanza, d'esta localitat.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5160

Data del DOGV
:   22-12-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14842


Data del document
:   16-12-2005

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Crevillent
    * centre d'ensenyament
    * ensenyament públic

DECRET 197/2005, de 16 de desembre, del Consell de la Generalitat, pel qual es crea un col·legi públic d'Educació Primària a Crevillent, per desglossament del Col·legi Públic d'Educació Infantil i Primària Nuestra Señora de la Esperanza, d'esta localitat. [2005/S14030]
  
L'evolució demogràfica de Crevillent ha incrementat la demanda de places escolars d'Educació Infantil i Primària a un ritme superior al previst, per la qual cosa va ser necessari incrementar la capacitat del centre identificat com a 03N00047, en el Mapa Escolar de la Comunitat Valenciana, zona Al 36. Este centre, que inicialment tenia una capacitat per a 3 unitats d'Educació Infantil i 6 d'Educació Primària, una vegada revisades les previsions, a més de duplicar la capacitat inicialment prevista, es va planificar la construcció d'un altre centre d'Educació Infantil, que es va crear per mitjà del Decret 221/2004, de 8 d'octubre, del Consell de la Generalitat, pel qual es va crear una Escola d'Educació Infantil a Crevillent, per desglossament del Col·legi Públic d'Educació Infantil i Primària Nuestra Señora de la Esperanza.
  
La Inspecció Educativa de la Direcció Territorial de Cultura, Educació i Esport d'Alacant i la Direcció General d'Ensenyament han emés un informe proposta perquè es cree un nou centre docent, també per desglossament del Col·legi Públic d'Educació Infantil i Primària Nuestra Señora de la Esperanza, d'esta localitat.
  
La Resolució de 26 de novembre de 2002, del conseller de Cultura i Educació, acceptà un solar de 6.889,2 m2 en la partida del Raval que l'Ajuntament de Crevillent, mitjançant un acord adoptat pel Ple de la corporació en sessió de 26 de febrer de 2002, va posar a disposició de la Conselleria. Estes actuacions es van desplegar en el marc de col·laboració establit en l'apartat tercer de la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 2274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
Per a albergar l'esmentat centre docent, la societat mercantil Construccions i Infraestructures Educatives de la Generalitat Valenciana, SA (CIEGSA), ha gestionat la construcció d'un nou edifici escolar conforme a les exigències establides en el Reial Decret 1537/2003, de 5 de desembre, pel qual s'establixen els requisits mínims dels centres que impartisquen ensenyances escolars de règim general, i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa, de la Generalitat.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 4 del Reglament Orgànic i Funcional de les Escoles d'Educació Infantil i els Col·legis d'Educació Primària, aprovat pel Decret 233/1997, de 2 de setembre, del Consell de la Generalitat, establix que estos centres tindran la denominació específica que determine la Conselleria de Cultura, Educació i Esport, després d'haver consultat el consell escolar municipal o, si no n'hi ha, el Ple de l'ajuntament corresponent.
  
El consell escolar municipal, en sessió de 22 de febrer de 2000, va acordar proposar que s'assigne la denominació específica de Pintor Julio Quesada al nou centre escolar.
  
En aplicació del que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article primer del Reglament Orgànic i Funcional de les Escoles d'Educació Infantil i dels Col·legis d'Educació Primària, del Consell de la Generalitat, a proposta del conseller de Cultura, Educació i Esport i amb la deliberació prèvia del Consell de la Generalitat, en la reunió del dia 16 de desembre de 2005,
  
DECRETE
  
Article 1
  
Es crea, per desglossament del Col·legi Públic d'Educació Infantil i Primària Nuestra Señora de la Esperanza, codi 56810881, el centre docent següent:
  
Província: Alacant.
  
Municipi: Crevillent.
  
Codi: 81764027.
  
Denominació: Col·legi Públic d'Educació Primària Pintor Julio Quesada.
  
Domicili: carrer Pleita, s/n.
  
Titular: Generalitat.
  
Composició: 12 unitats d'Educació Primària.
  
Capacitat: 300 places escolars d'Educació Primària.
  
Article 2
  
1. El nou centre escolar iniciarà les seues activitats el curs escolar 2005/2006. En tal curs escolar oferirà 3 unitats de Primària.
  
2. Este centre impartirà els programes d'educació bilingüe Programa d'Immersió Lingüística (PIL) i Programa d'Incorporació Progressiva (PIP).
  
3. El centre disposarà de 3 llocs de treball de mestre d'Educació Primària i 4 mestres itinerants de les especialitats següents:
  
- 1 d'Educació Primària, Idioma Estranger, Anglés.
  
- 1 d'Educació Primària, Música.
  
- 1 d'Educació Primària, Educació Física.
  
- 1 d'Educació Especial, Pedagogia Terapèutica.
  
Article 3
  
1. El Col·legi Públic d'Educació Infantil i Primària Nuestra Señora de la Esperanza quedarà configurat amb 6 unitats d'Educació Infantil, 12 d'Educació Primària i 2 d'Educació Especial.
  
2. El centre disposarà dels següents llocs de treball de mestres:
  
- 8 d'Educació Infantil.
  
- 13 d'Educació Primària.
  
- 1 d'Educació Primària, Idioma Estranger, Anglés.
  
- 1 d'Educació Primària, Idioma Estranger, Francés.
  
- 1 d'Educació Primària, Música.
  
- 2 d'Educació Primària, Educació Física.
  
- 4 d'Educació Especial, Pedagogia Terapèutica.
  
- 1 d'Educació Especial, Audició i Llenguatge.
  
3. Es dotarà el centre amb dos educadors i 1 fisioterapeuta.
  
Disposicions addicionals
  
Primera
  
El que establix el present decret s'inscriurà en el Registre de Centres Docents de la Comunitat Valenciana.
  
Segona
  
El personal docent amb destinació definitiva en el Col·legi Públic d'Educació Infantil i Primària Nuestra Señora de la Esperanza, que s'adscriga al centre que es crea per mitjà d'este decret, mantindrà l'antiguitat que posseïa en el seu centre d'origen, en aplicació del que establix la disposició addicional sèptima, apartat 3, del Reial Decret 2112/1998, de 2 d'octubre, pel qual es regula els concursos de trasllats d'àmbit nacional per a la provisió de places corresponents als cossos docents.
  
Tercera
  
La Direcció Territorial de Cultura, Educació i Esport d'Alacant nomenarà l'equip directiu del centre, de conformitat amb el que establix la Llei Orgànica 10/2002, de 23 de desembre, de Qualitat de l'Educació, i l'article 17.3 del Reglament Orgànic i Funcional de les Escoles d'Educació Infantil i dels col·legis d'Educació Primària aprovat pel Decret 233/1997, de 2 de setembre, del Consell de la Generalitat.
  
Disposicions finals
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desplegament del que establix este decret, així com per a modificar, si és el cas, la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. No obstant això, produirà efectes des de l'inici del curs escolar 2005/2006, excepte per al nomenament de l'equip directiu, supòsit en què els seus efectes s'entenen referits a l'1 de juliol de 2005.
  
València, 16 de desembre de 2005
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ALEJANDRO FONT DE MORA TURÓN